b'\n_START_ARTICLE_\nTintino nuotykiai\n_START_PARAGRAPH_\nTintino nuotykiai (pranc. Les Aventures de Tintin)\xc2\xa0\xe2\x80\x93 komiks\xc5\xb3 serija sukurta Belgijos menininko Georges R\xc3\xa9mi (1907\xe2\x80\x931983), kuris j\xc4\x85 ra\xc5\xa1\xc4\x97 naudodamasis slapyvard\xc5\xbeiu Herg\xc3\xa9._NEWLINE_Komiksas pirm\xc4\x85 kart\xc4\x85 pasirod\xc4\x97 Pranc\xc5\xabzijoje 1929\xc2\xa0m. Tintino nuotykiai patyr\xc4\x97 did\xc5\xbeiul\xc4\x99 s\xc4\x97km\xc4\x99: sukurti 24 komiks\xc5\xb3 albumai, kurie pla\xc4\x8diai paplito \xc5\xbeurnaluose, buvo adaptuoti filmuose, radijuje, televizijoje ir teatre. \xc5\xa0i komiks\xc5\xb3 serija yra viena i\xc5\xa1 populiariausi\xc5\xb3 Europoje XX a. Tintino nuotykiai buvo i\xc5\xa1versti \xc4\xaf daugiau nei 80 kalb\xc5\xb3 ir parduota daugiau kaip 350 milijon\xc5\xb3 kopij\xc5\xb3._NEWLINE_Tintino nuotykiai vyksta XX am\xc5\xbeiuje, \xc5\xa1i\xc5\xb3 nuotyki\xc5\xb3 herojus yra Tintinas, jaunas Belgijos reporteris. Jis patiria daugyb\xc4\x99 nuotyki\xc5\xb3 kartu su savo i\xc5\xa1tikimuoju foksterjeru Sniegiumi. V\xc4\x97lesni leidimai pristat\xc4\x97 naujus herojus: kapitonas Hadokas, profesorius Kalkulas ir detektyvai Tomsonas ir Tompsonas.\n_START_SECTION_\nKinas\n_START_PARAGRAPH_\n2011\xc2\xa0m. Stevenas Spielbergas re\xc5\xbeisavo 3-D film\xc4\x85 Tintino nuotykiai: Vienaragio paslaptis (angl. The Adventures of Tintin: The Secret of the Unicorn), pagal 5-ajame de\xc5\xa1imtmetyje i\xc5\xa1leistas istorijas: The Crab with the Golden Claws (1941\xc2\xa0m.), The Secret of the Unicorn (1943\xc2\xa0m.) ir Red Rackham\xe2\x80\x99s Treasure (1944\xc2\xa0m.). \xc5\xa0io filmo k\xc5\xabrime dalyvavo ir Piteris D\xc5\xbeeksonas._NEWLINE_D\xc5\xbeeksonas ir Spielbergas taip pat kartu dirbs ir kurdami antr\xc4\x85j\xc4\xaf trilogijos film\xc4\x85, pagal The Seven Crystal Balls (1948\xc2\xa0m.) ir Prisoners of the Sun (1949\xc2\xa0m.) istorijas.\n_START_SECTION_\nTelevizija ir radijas\n_START_PARAGRAPH_\nDu animaciniai televizijos serialai buvo sukurti, ta\xc4\x8diau abu yra labiau pie\xc5\xa1ini\xc5\xb3 serij\xc5\xb3, o originali\xc5\xb3 istorij\xc5\xb3 adaptacijos. Lietuvoje apie 1998\xc2\xa0m.\xc2\xa0\xe2\x80\x93 1999\xc2\xa0m. buvo rodomas Tintino nuotyki\xc5\xb3 (angl. The Adventures of Tintin) serialas.\n_START_SECTION_\nVideo \xc5\xbeaidimai\n_START_PARAGRAPH_\n2011\xc2\xa0m. spalio m\xc4\x97n. Ubisoft kompanija i\xc5\xa1leido veiksmo ir nuotyki\xc5\xb3 \xc5\xbeaidim\xc4\x85 \xe2\x80\x9eThe Adventures of Tintin: The Secret of the Unicorn\xe2\x80\x9c, kuris yra paremtas 2011\xc2\xa0m. filmu Tintino nuotykiai: Vienaragio paslaptis.'